ΨΗΦΙΣΜΑ ΤΟΥ ΣΥΜΒΟΥΛΙΟΥ ΚΑΙ ΤΩΝ ΥΠΟΥΡΓΩΝ ΠΟΛΙΤΙΣΜΟΥ ΣΥΝΕΡΧΟΜΕΝΩΝ ΣΤΑ ΠΛΑΙΣΙΑ ΤΟΥ ΣΥΜΒΟΥΛΙΟΥ της 26ης Ιουνίου 1991 σχετικά με την κατάρτιση των διοικητικών στελεχών στον πολιτιστικό τομέα (91/C 208/01)

ΤΟ ΣΥΜΒΟΥΛΙΟ ΚΑΙ ΟΙ ΥΠΟΥΡΓΟΙ ΠΟΛΙΤΙΣΜΟΥ ΠΟΥ ΣΥΝΕΡΧΟΝΤΑΙ ΣΤΑ ΠΛΑΙΣΙΑ ΤΟΥ ΣΥΜΒΟΥΛΙΟΥ,

ΣΗΜΕΙΩΝΟΥΝ το υπόμνημα της Επιτροπής "Οι νέοι και η Ευρωπαϊκή Κοινότητα", και τονίζουν τη σημασία των δράσεων που διεξάγει ήδη η Κοινότητα υπέρ των νέων,

ΕΚΦΡΑΖΟΥΝ την πρόθεσή τους να εφαρμόσουν, ενόψει της πρόκλησης που συνιστά η ολοκλήρωση της ενιαίας ευρωπαϊκής αγοράς, στενότερη συνεργασία στα θέματα της νεολαίας. Στόχος της συνεργασίας είναι να αποκτήσουν οι νέοι μεγαλύτερη συνείδηση της ευρωπαϊκής τους ταυτότητας και να ληφθεί υπόψη η θέλησή τους να διαδραματίσουν θετικό ρόλο στην οικοδόμηση της Ευρωπαϊκής Κοινότητας,

ΕΚΦΡΑΖΟΥΝ την ικανοποίησή τους για την εργασία που έχει πραγματοποιηθεί για την κινητικότητα των νέων στο πλαίσιο του προγράμματος "Νεολαία για την Ευρώπη" και περιμένουν τα αποτελέσματα της αξιολόγησης του προγράμματος σε ευρωπαϊκό επίπεδο. Επίσης, ανάλογα με την εμπειρία από τη λειτουργία του υπάρχοντος προγράμματος, οι υπουργοί εκφράζουν την επιθυμία να εντατικοποιηθεί η συνεργασία στον τομέα των ανταλλαγών και της κινητικότητας των νέων με τις χώρες της ΕΖΕΣ, τις χώρες της Κεντρικής και Ανατολικής Ευρώπης, καθώς και στα πλαίσια του διαλόγου Βορρά-Νότου,

ΣΥΜΦΩΝΟΥΝ να αναπτύξουν τέσσερις δράσεις προτεραιότητας στον τομέα της νεολαίας που αφορούν:

- την εντατικοποίηση της συνεργασίας μεταξύ των αρμόδιων φορέων για τις δράσεις υπέρ των νέων,

-την ενημέρωση των νέων,

-την προώθηση του πνεύματος πρωτοβουλίας και της δημιουργικότητας των νέων,

-τη συνεργασία για την εκπαίδευση διοργανωτών δραστηριοτήτων για τους νέους με γνώμονα την ευρωπαϊκή διάσταση.

Αυτές οι δράσεις, που εκτίθενται στο παράρτημα, θα εφαρμοστούν από τα κράτη μέλη έτσι ώστε να λαμβάνονται υπόψη οι υπάρχουσες δομές τους σχετικά με τη νεολαία καθώς και ο πλούτος των παραδόσεων και των εμπειριών τους σε αυτόν τον τομέα. Η Επιτροπή καλείται να υποστηρίξει αυτήν τη διαδικασία, τηρώντας την αρχή της επικουρικότητας της δράσης σε κοινοτικό επίπεδο και εντός των ορίων των εξουσιών, μέσων και πόρων που διαθέτει,

ΥΠΟΓΡΑΜΜΙΖΟΥΝ ότι είναι σκόπιμο να ενισχυθεί η συνεργασία με το Συμβούλιο της Ευρώπης στον τομέα της νεολαίας,

ΥΠΟΓΡΑΜΜΙΖΟΥΝ τη σημασία της ενεργού συμμετοχής των νέων και των οργανώσεων νεότητας στις δράσεις που τους αφορούν και αναγνωρίζουν ότι είναι σκόπιμο να τους παρασχεθεί η δυνατότητα συνεργασίας σε ευρωπαϊκό επίπεδο. Ζητούν από την Επιτροπή να εξετάσει ποιες είναι οι πλέον πρόσφορες μέθοδοι προώθησης της συνεργασίας αυτής και συμφωνούν να διατηρήσουν τις κατάλληλες επαφές με τις οργανώσεις των νέων στο ευρωπαϊκό επίπεδο και το Forum Νεολαίας,

ΑΝΑΘΕΤΟΥΝ στην ad hoc ομάδα "Νεολαία" να συνεχίσει την εργασία της σχετικά με τις δράσεις προτεραιότητας και ζητούν από την Επιτροπή να υποβάλλει, από την 1η Ιανουαρίου 1994, στο Συμβούλιο και στους υπουργούς, καθώς και στο Ευρωπαϊκό Κοινοβούλιο, εξαμηνιαίες εκθέσεις σχετικά με τα αποτελέσματα και τους πιθανούς προσανατολισμούς ανάπτυξής τους.

ΠΑΡΑΡΤΗΜΑ

ΔΡΑΣΕΙΣ ΠΡΟΤΕΡΑΙΟΤΗΤΑΣ ΣΧΕΤΙΚΑ ΜΕ ΤΗ ΝΕΟΛΑΙΑ Ι. Εντατικοποίηση της συνεργασίας μεταξύ φορέων των κρατών μελών οι οποίοι είναι αρμόδιοι για τις δράσεις υπέρ των νέων

Το Συμβούλιο και οι υπουργοί συμφωνούν να εντείνουν και να ενισχύσουν τη συνεργασία μεταξύ των αρμόδιων φορέων στα κράτη μέλη για τις δράσεις υπέρ των νέων. Καλούν την Επιτροπή, λαμβάνοντας υπόψη τα υπάρχοντα προγράμματα, να προωθήσει δραστηριότητες προς το σκοπό αυτό, και ιδίως:

- επιμορφωτικές επισκέψεις μεταξύ υπευθύνων (σε τοπικό, περιφερειακό και εθνικό επίπεδο),

-συνδιασκέψεις που θα επιτρέπουν την τακτική αντιπαράθεση και ανταλλαγή απόψεων μεταξύ υπευθύνων για τις δράσεις υπέρ της νεολαίας,

-μελέτες και έρευνες, που θα διεξαχθούν μεταξύ κρατών μελών και σε κοινοτικό επίπεδο σχετικά με τη θέση των νέων στην Ευρωπαϊκή Κοινότητα, σχετικά με τις επιπτώσεις της ολοκλήρωσης της εσωτερικής αγοράς στους νέους, καθώς και σχετικά με τις δράσεις προτεραιότητας που ορίζονται από το παρόν ψήφισμα,

-συνέχιση του συντονισμού των εθνικών συστημάτων "κάρτας νέων" σύμφωνα με τα συμπεράσματα στα οποία κατέληξαν στις 6 Οκτωβρίου 1989 όσον αφορά την "κάρτα νέων" στην Ευρώπη.

ΙΙ.Ενημέρωση των νέων

Το Συμβούλιο και οι υπουργοί αναγνωρίζουν τη σημασία του τομέα αυτού και σημειώνουν την ανακοίνωση της Επιτροπής, αναθέτουν δε στην ad hoc ομάδα "Νεολαία" να εξετάσει την ανακοίνωση αυτή εντός του γενικότερου πλαισίου της ενημέρωσης των νέων και των διαφόρων σχετικών πρωτοβουλιών. Βάσει αυτών των συζητήσεων, καλούν την Επιτροπή να υποβάλει πρόγραμμα κοινοτικής δράσης ενημέρωσης των νέων. Σημειώνουν δε τις εργασίες της ομάδας "EURO-JEUNE" προς αυτήν την κατεύθυνση.

ΙΙΙ.Προώθηση του πνεύματος πρωτοβουλίας και της δημιουργικότητας των νέων

Το Συμβούλιο και οι υπουργοί συμφωνούν ότι είναι χρήσιμο να υποστηριχθούν δοκιμαστικά, εκτός του τομέα της ειδικής επαγγελματικής εκπαίδευσης των νέων, σχέδια νέων, για παράδειγμα σχέδια στον πολιτιστικό και κοινωνικό τομέα και στον τομέα της προστασίας του περιβάλλοντος και της πολιτιστικής κληρονομιάς. Θα υποστηριχθούν επίσης εκπαιδευτικά σχέδια εκτός του θεσμικού πλαισίου της εκπαίδευσης, και σχέδια προς ενίσχυση της οικονομικής, κοινωνικής και πολιτιστικής συνοχής των τοπικών κοινοτήτων. Καλούν την Επιτροπή να προωθήσει και να υποστηρίξει σε ευρωπαϊκό επίπεδο καινοτόμα σχέδια, που παρουσιάζουν ενδιαφέρουσα μεθοδολογία, τα οποία διαχειρίζονται οι ίδιοι οι νέοι και τα οποία παρουσιάζουν ενδιαφέρον για τους νέους των άλλων κρατών μελών.

ΙV.Συνεργασία για την εκπαίδευση διοργανωτών δραστηριοτήτων για τους νέους με γνώμονα την ευρωπαϊκή διάσταση

Το Συμβούλιο και οι υπουργοί εκφράζουν τη βούληση να εξαρθεί η ευρωπαϊκή διάσταση κατά την εκπαίδευση των διοργανωτών δραστηριοτήτων για τους νέους. Καλούν την Επιτροπή να υποστηρίξει τη δράση των κρατών μελών στις πρωτοβουλίες τους που αποβλέπουν:

-σε δραστηριότητες (συμπεριλαμβανομένων μελετών, σεμιναρίων, επιμορφωτικών επισκέψεων), που επιτρέπουν ανταλλαγές εμπειρίας και πληροφοριών μεταξύ υπευθύνων για την κατάρτιση διοργανωτών δραστηριοτήτων σε διάφορα κράτη μέλη ή/και διευκολύνουν τους διοργανωτές δραστηριοτήτων για τους νέους να ασκήσουν το επάγγελμά τους και σε άλλα κράτη μέλη,

-στην εγκαθίδρυση και την ανάπτυξη διεθνικών και ευρωπαϊκών δεσμών μεταξύ των οργάνων και των οργανισμών που συμμετέχουν στη βασική εκπαίδευση ή την επιμόρφωση των διοργανωτών δραστηριοτήτων για τους νέους.

ΠΑΡΑΡΤΗΜΑ

ΔΡΑΣΕΙΣ ΠΡΟΤΕΡΑΙΟΤΗΤΑΣ ΣΧΕΤΙΚΑ ΜΕ ΤΗ ΝΕΟΛΑΙΑ Ι. Εντατικοποίηση της συνεργασίας μεταξύ φορέων των κρατών μελών οι οποίοι είναι αρμόδιοι για τις δράσεις υπέρ των νέων

Το Συμβούλιο και οι υπουργοί συμφωνούν να εντείνουν και να ενισχύσουν τη συνεργασία μεταξύ των αρμόδιων φορέων στα κράτη μέλη για τις δράσεις υπέρ των νέων. Καλούν την Επιτροπή, λαμβάνοντας υπόψη τα υπάρχοντα προγράμματα, να προωθήσει δραστηριότητες προς το σκοπό αυτό, και ιδίως:

- επιμορφωτικές επισκέψεις μεταξύ υπευθύνων (σε τοπικό, περιφερειακό και εθνικό επίπεδο),

-συνδιασκέψεις που θα επιτρέπουν την τακτική αντιπαράθεση και ανταλλαγή απόψεων μεταξύ υπευθύνων για τις δράσεις υπέρ της νεολαίας,

-μελέτες και έρευνες, που θα διεξαχθούν μεταξύ κρατών μελών και σε κοινοτικό επίπεδο σχετικά με τη θέση των νέων στην Ευρωπαϊκή Κοινότητα, σχετικά με τις επιπτώσεις της ολοκλήρωσης της εσωτερικής αγοράς στους νέους, καθώς και σχετικά με τις δράσεις προτεραιότητας που ορίζονται από το παρόν ψήφισμα,

-συνέχιση του συντονισμού των εθνικών συστημάτων "κάρτας νέων" σύμφωνα με τα συμπεράσματα στα οποία κατέληξαν στις 6 Οκτωβρίου 1989 όσον αφορά την "κάρτα νέων" στην Ευρώπη.

ΙΙ.Ενημέρωση των νέων

Το Συμβούλιο και οι υπουργοί αναγνωρίζουν τη σημασία του τομέα αυτού και σημειώνουν την ανακοίνωση της Επιτροπής, αναθέτουν δε στην ad hoc ομάδα "Νεολαία" να εξετάσει την ανακοίνωση αυτή εντός του γενικότερου πλαισίου της ενημέρωσης των νέων και των διαφόρων σχετικών πρωτοβουλιών. Βάσει αυτών των συζητήσεων, καλούν την Επιτροπή να υποβάλει πρόγραμμα κοινοτικής δράσης ενημέρωσης των νέων. Σημειώνουν δε τις εργασίες της ομάδας "EURO-JEUNE" προς αυτήν την κατεύθυνση.

ΙΙΙ.Προώθηση του πνεύματος πρωτοβουλίας και της δημιουργικότητας των νέων

Το Συμβούλιο και οι υπουργοί συμφωνούν ότι είναι χρήσιμο να υποστηριχθούν δοκιμαστικά, εκτός του τομέα της ειδικής επαγγελματικής εκπαίδευσης των νέων, σχέδια νέων, για παράδειγμα σχέδια στον πολιτιστικό και κοινωνικό τομέα και στον τομέα της προστασίας του περιβάλλοντος και της πολιτιστικής κληρονομιάς. Θα υποστηριχθούν επίσης εκπαιδευτικά σχέδια εκτός του θεσμικού πλαισίου της εκπαίδευσης, και σχέδια προς ενίσχυση της οικονομικής, κοινωνικής και πολιτιστικής συνοχής των τοπικών κοινοτήτων. Καλούν την Επιτροπή να προωθήσει και να υποστηρίξει σε ευρωπαϊκό επίπεδο καινοτόμα σχέδια, που παρουσιάζουν ενδιαφέρουσα μεθοδολογία, τα οποία διαχειρίζονται οι ίδιοι οι νέοι και τα οποία παρουσιάζουν ενδιαφέρον για τους νέους των άλλων κρατών μελών.

ΙV.Συνεργασία για την εκπαίδευση διοργανωτών δραστηριοτήτων για τους νέους με γνώμονα την ευρωπαϊκή διάσταση

Το Συμβούλιο και οι υπουργοί εκφράζουν τη βούληση να εξαρθεί η ευρωπαϊκή διάσταση κατά την εκπαίδευση των διοργανωτών δραστηριοτήτων για τους νέους. Καλούν την Επιτροπή να υποστηρίξει τη δράση των κρατών μελών στις πρωτοβουλίες τους που αποβλέπουν:

-σε δραστηριότητες (συμπεριλαμβανομένων μελετών, σεμιναρίων, επιμορφωτικών επισκέψεων), που επιτρέπουν ανταλλαγές εμπειρίας και πληροφοριών μεταξύ υπευθύνων για την κατάρτιση διοργανωτών δραστηριοτήτων σε διάφορα κράτη μέλη ή/και διευκολύνουν τους διοργανωτές δραστηριοτήτων για τους νέους να ασκήσουν το επάγγελμά τους και σε άλλα κράτη μέλη,

-στην εγκαθίδρυση και την ανάπτυξη διεθνικών και ευρωπαϊκών δεσμών μεταξύ των οργάνων και των οργανισμών που συμμετέχουν στη βασική εκπαίδευση ή την επιμόρφωση των διοργανωτών δραστηριοτήτων για τους νέους.